《寒食漫兴》
明代·童轩

黄鸟绿阴春树浓，韶光大半转头空。一百五日寒食节，二十四头花信风。

杜老只应偿酒债，步兵何用哭途穷。人生遇景且为乐，莫遣霜华点镜中。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。